proxectonos/corpus_dominio_legal_administrativo_tmp huggingface dataset:
RESOLUCIÓN do 13 de agosto de 2025, da Dirección Xeral de Patrimonio Natural, pola que se prohibe toda actividade cinexética en toda a provincia de Ourense.
Consellería de Medio Ambiente e Cambio Climático — III. Outras disposicións — 18/08/2025

Antecedentes.
Debido aos incendios forestais que están asolando a provincia de Ourense foi declarada a situación 2 de emerxencia en toda a provincia de Ourense.
Consideracións legais e técnicas.
I. O artigo 54 da Lei 13/2013, do 23 de decembro, de caza de Galicia, establece que, anualmente, unha resolución da persoa titular da dirección xeral competente en materia de caza determinará as épocas hábiles de caza e as medidas de control por danos, así como os réximes especiais por especies.
II. A Resolución do 10 de abril de 2025, da Dirección Xeral de Patrimonio Natural, pola que se determinan as épocas hábiles de caza, as medidas de control por danos e os réximes especiais por especies durante a tempada 2025-2026 (DOG núm. 81, do 29 de abril), determina que a persoa titular da Dirección Xeral de Patrimonio Natural poderá modificar o inicio ou o remate dos períodos de caza sinalados cando haxa razóns especiais que o xustifiquen, así como ditar as instrucións necesarias para o desenvolvemento e a aplicación desta disposición mediante resolución que se publicará no
Diario Oficial de Galicia
.
III. Debido ao estado dos incendios forestais foi declarada a situación 2 de emerxencia en toda a provincia de Ourense polo que cómpre determinar a prohibición de cazar en todo o ámbito territorial desta provincia, de acordo co previsto na Resolución do 10 de abril de 2025.
Por todo o exposto,
Primeiro. Prohibir, desde o día da publicación no
Diario Oficial de Galicia
e en canto se manteña o nivel 2 de emerxencia ou superior, toda actividade cinexética en toda a provincia de Ourense, de acordo co previsto na disposición adicional da Resolución do 10 de abril de 2025.
Segundo. Publicar esta resolución no
Diario Oficial de Galicia
, que non finaliza a vía administrativa, coa indicación de que contra ela se poderá interpor recurso de alzada ante a conselleira de Medio Ambiente e Cambio Climático, no prazo dun mes, contado a partir do día seguinte ao da súa notificación, de conformidade cos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 13 de agosto de 2025
CORRECCIÓN DE ERROS. Resolución do 13 de xuño de 2025 pola que se adxudican as axudas da Orde do 26 de decembro de 2024 pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2025 (códigos de procedemento ED481B e IN606B).
Consellería de Educación, Ciencia, Universidades e Formación Profesional — III. Outras disposicións — 14/08/2025

Advertido un erro no anexo I da citada resolución, publicada no
Diario Oficial de Galicia
número 119, do 24 de xuño de 2025, cómpre efectuar a seguinte corrección:
Na páxina 35059, onde di:
Debe dicir:
RESOLUCIÓN do 23 de xullo de 2025, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 destinadas ás entidades locais (código de procedemento MT804B) (Diario Oficial de Galicia número 4, do 8 de xaneiro).
Consellería de Medio Ambiente e Cambio Climático — III. Outras disposicións — 06/08/2025

O artigo 19 da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 destinadas ás entidades locais (código de procedemento MT804B) establece que, no prazo máximo de tres meses contados desde a data de resolución, se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025, destinadas ás entidades locais (código de procedemento MT804B), segundo o anexo desta resolución.
Santiago de Compostela, 23 de xullo de 2025
Norma reguladora: Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 destinadas ás entidades locais (código de procedemento MT804B).
Crédito orzamentario: 30.000 euros.
Aplicación orzamentaria: 06.04.541B-760.0, dos orzamentos xerais da Comunidade Autónoma de Galicia para o ano 2025.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras, regulado polo Decreto 67/2007, do 22 de marzo, así como proceder á súa convocatoria para o ano 2025.
Expediente, entidades beneficiarias, elemento do Catálogo, aplicación orzamentaria, importe adxudicado:
RESOLUCIÓN do 23 de xullo de 2025, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (código de procedemento MT804C) (Diario Oficial de Galicia número 4, do 8 de xaneiro).
Consellería de Medio Ambiente e Cambio Climático — III. Outras disposicións — 06/08/2025

O artigo 19 da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (código de procedemento MT804C), establece que no prazo máximo de tres meses contados desde a data de resolución se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (código de procedemento MT804C), segundo o anexo desta resolución.
Santiago de Compostela, 23 de xullo de 2025
Norma reguladora: Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (código de procedemento MT804C).
Crédito orzamentario: 60.000 euros.
Aplicación orzamentaria: 06.04.541B-780.0 (20.000 €), 06.04.541B-781.1 (20.000 €) e 06.04.541B-770.0 (20.000 €), dos orzamentos xerais da Comunidade Autónoma de Galicia para o ano 2025.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras, regulado polo Decreto 67/2007, do 22 de marzo, así como proceder á súa convocatoria para o ano 2025.
Expediente, entidades beneficiarias, elemento do Catálogo, aplicación orzamentaria, importe adxudicado:
RESOLUCIÓN do 24 de xullo de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade ás listas de aspirantes declarados aptos nas probas de aptitude para a obtención do título de xestor administrativo.
Consellería de Presidencia, Xustiza e Deportes — III. Outras disposicións — 06/08/2025

De conformidade co disposto na base décima da Resolución do 5 de decembro de 2024, da Secretaría Xeral Técnica da Consellería de Presidencia, Xustiza e Deportes, pola que se convocan as probas de aptitude para a obtención do título de xestor administrativo (DOG núm. 241, do 16 de decembro), concluídas as citadas probas, por proposta da presidenta do Colexio Oficial de Xestores Administrativos de Galicia, esta secretaría xeral técnica
Dar publicidade á lista de persoas aspirantes declaradas aptas nas probas de aptitude para o acceso á profesión de xestor administrativo, que figura como anexo, de conformidade coa Resolución do tribunal do 9 de xullo de 2025.
Contra a dita resolución poderá interpoñerse recurso de alzada ante o Colexio Oficial de Xestores Administrativos de Galicia, no prazo dun mes contado desde o día seguinte ao da publicación da presente resolución. Transcorrido o prazo de tres meses sen resolución expresa, o recurso poderase entender desestimado. A resolución expresa ou presunta do recurso pon fin á vía corporativa e poderá ser impugnada na orde xurisdicional contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xullo de 2025
RESOLUCIÓN do 8 de agosto de 2025 pola que se aproba o documento denominado Bases para o desenvolvemento do Marco galego de competencias dixitais, previsto no Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais, e se dispón a súa publicación.
Axencia para a Modernización Tecnolóxica de Galicia — III. Outras disposicións — 19/08/2025

O Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais, ten por obxecto definir a estrutura do Marco galego de competencias dixitais, regular a certificación galega en competencias dixitais e establecer os requisitos, os criterios e os procedementos para a súa obtención.
Este decreto regula o documento denominado Bases para o desenvolvemento do Marco galego de competencias dixitais, no cal se determinarán, entre outros, os criterios de validación, homologación e recoñecemento de certificados de competencias dixitais doutras administracións públicas, ou a través da acreditación de títulos, diplomas ou certificados oficiais que acrediten ter os coñecementos, as competencias e as actitudes descritos para a obtención dalgunha das certificacións recollidas nese decreto.
Por outra banda, o Decreto 123/2021, do 2 de setembro, tamén regula que o desenvolvemento concreto das dimensións, que definen a estrutura e os contidos do Marco galego de competencias dixitais, e as especializacións en función dos colectivos destinatarios quedarán recollidos no citado documento, que estará dispoñible a través do portal web institucional da Xunta de Galicia htpp://www.xunta.gal
Así mesmo, establece que os modelos de tipo de certificación por nivel de aptitude tamén se recollerán nese documento.
A persoa titular da Dirección da Axencia para a Modernización Tecnolóxica de Galicia é o órgano competente para aprobar este documento de bases, en virtude do disposto no artigo 11.2 do Decreto 123/2021, do 2 de setembro.
A proposta deste documento de bases, elaborado no ámbito do Comité especializado para a definición do Marco galego de competencias dixitais, foi aprobado polo Consello Reitor da Axencia para a Modernización Tecnolóxica de Galicia na súa sesión do 30 de xuño de 2025.
Co obxecto de acadar unha maior difusión e unha máis doada localización, este documento de bases tamén se publicará no portal web da Xunta de Galicia https://competenciasdixitais.xunta.gal e no espazo https://intranet.xunta.gal/competencias-dixitais
Á vista do exposto,
Primeiro. Aprobar o documento denominado Bases para o desenvolvemento do Marco galego de competencias dixitais.
Segundo. Ordenar a publicación do citado documento, previsto no Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais, no portal web institucional da Xunta de Galicia https://competenciasdixitais.xunta.gal e no espazo https://intranet.xunta.gal/competencias-dixitais
Santiago de Compostela, 8 de agosto de 2025
RESOLUCIÓN do 10 de agosto de 2025 pola que se fai pública a relación de concesión de axudas a centros privados concertados para a contratación de profesorado de apoio e reforzo PROA+, nos cursos 2024/25 e 2025/26, no marco do Programa de emprego, educación, formación e economía social do Fondo Social Europeo Plus (FSE+) no período de programación 2021-2027 (código de procedemento ED301M).
Consellería de Educación, Ciencia, Universidades e Formación Profesional — III. Outras disposicións — 20/08/2025

Mediante a Orde da Consellería de Educación, Ciencia, Universidades e Formación Profesional do 10 de abril de 2025, publicada no Diario Oficial de Galicia do 29 de abril, establecéronse as bases reguladoras para a concesión de axudas a centros privados concertados para a contratación de profesorado de apoio e reforzo PROA+, nos cursos 2024/25 e 2025/26, no marco do Programa de emprego, educación, formación e economía social do Fondo Social Europeo Plus (FSE+) no período de programación 2021-2027.
Unha vez rematado o procedemento establecido na convocatoria, cómpre facer pública a relación definitiva das axudas concedidas e denegadas, así como a relación de centros excluídos por non cumpriren co establecido nos artigos 5 e 11 da devandita orde.
Con base en todo o anterior, e vista a proposta de resolución do órgano instrutor,
Primeiro. Conceder aos centros privados concertados que figuran no anexo I as axudas para a contratación de profesorado de apoio e reforzo PROA+ nos cursos 2024/25 e 2025/26.
Segundo. Aprobar a exclusión dos centros privados concertados que figuran no anexo II polos motivos sinalados no dito anexo.
Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de agosto de 2025
EXTRACTO da Orde do 15 de xullo de 2025 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2025 (código de procedemento IN308C).
Consellería de Economía e Industria — III. Outras disposicións — 21/08/2025

BDNS (Identif.): 852245.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/852245
Primeiro. Entidades beneficiarias
Entidades locais da Comunidade Autónoma de Galicia que conten co título habilitante para o aproveitamento lúdico das augas termais, ao abeiro da Lei 8/2019, do 23 de decembro, de regulación de aproveitamentos lúdicos das augas termais de Galicia, ou aquelas en que, con anterioridade á data de presentación da solicitude da axuda, fose declarada a condición termal das ditas augas.
Segundo. Obxecto
Aprobar as bases polas que se rexerá a concesión de subvencións da Consellería de Economía e Industria, dirixidas a entidades locais, para fomentar a actividade termal mediante a realización de actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, así como a súa convocatoria para o ano 2025.
Terceiro. Bases reguladoras
Inclúense no anexo I da Orde do 15 de xullo de 2025.
Cuarto. Contía
O crédito destinado para as axudas é de 150.000,00 euros para a anualidade do ano 2025 e 600.000,00 euros para a anualidade do ano 2026.
Quinto. Prazo de presentación de solicitudes
O prazo de presentación de solicitudes será dun mes; comenzará ás nove horas do décimo quinto día hábil posterior a aquel en que se publique esta orde no DOG e concluirá no mes de vencemento, ás nove horas do mesmo día ordinal en que comezou o prazo. Se no mes de vencemento non houber día equivalente a aquel en que comeza o cómputo, entenderase que o prazo remata o último día do mes. Cando o último día do prazo sexa inhábil, entenderase prorrogado ao primeiro día hábil seguinte.
Santiago de Compostela, 15 de xullo de 2025
RESOLUCIÓN do 11 de agosto de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade da encomenda de xestión de carácter técnico á Axencia Galega de Infraestruturas para elaborar os informes técnicos correspondentes na fase de adxudicación dos contratos de obra e de servizos relativos aos proxectos de mellora da accesibilidade e conectividade das paradas de autobús situadas na Rede autonómica de estradas de Galicia e a dirección de execución dos ditos contratos.
Consellería de Presidencia, Xustiza e Deportes — III. Outras disposicións — 21/08/2025

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da encomenda de xestión de carácter técnico da Consellería de Presidencia, Xustiza e Deportes á Axencia Galega de Infraestruturas para elaborar os informes técnicos correspondentes na fase de adxudicación dos contratos de obra e de servizos relativos aos proxectos de mellora da accesibilidade e conectividade das paradas de autobús situadas na rede autonómica de estradas de galicia e a dirección de execución dos ditos contratos, que ten as seguintes características:
– Obxecto: no caso dos contratos de obra relativos aos proxectos: a elaboración, de ser o caso, dos informes de supervisión e a realización das actas de implantación dos referidos proxectos; a elaboración dos informes de carácter técnico que en relación co procedemento de adxudicación destes contratos solicite o órgano encomendante, así como a dirección facultativa das obras obxecto dos referidos contratos.
No caso dos contratos de servizo accesorios aos contratos de obra referidos no punto anterior: a elaboración dos pregos de prescricións técnicas; a elaboración dos informes de carácter técnico que en relación co procedemento de adxudicación destes contratos solicite o órgano encomendante, así como a dirección de execución dos servizos obxecto dos contratos.
– Natureza e alcance da xestión encomendada: esta encomenda ten natureza intersubxectiva ao seren a Consellería de Presidencia, Xustiza e Deportes e a Axencia Galega de Infraestruturas órganos pertencentes a distintas consellerías, con personalidade xurídica propia.
– Prazo de vixencia: esta encomenda estenderase desde o día seguinte ao da súa aprobación e terá a duración estritamente necesaria para a realización dos traballos encomendados.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da Axencia Galega de Infraestruturas en concepto de custo polos servizos que se presten en desenvolvemento desta.
Santiago de Compostela, 11 de agosto de 2025
RESOLUCIÓN do 12 de agosto de 2025, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 11 de decembro de 2024 pola que se establecen as bases reguladoras xerais e a convocatoria para o ano 2025 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables, tramitada como anticipada de gasto (código de procedemento PE209B).
Consellería do Mar — III. Outras disposicións — 22/08/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 11 de decembro de 2024 pola que se establecen as bases reguladoras xerais e a convocatoria para o ano 2025 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables, tramitada como anticipada de gasto (código de procedemento PE209B).
Santiago de Compostela, 12 de agosto de 2025
1. Finalidade: axudas a proxectos colectivos financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables.
2. Financiamento: aplicación orzamentaria 16.03.723A.770.1, proxecto contable 2024 00142, cofinanciada nun 70 % polo Fondo Europeo Marítimo, de Pesca e de Acuicultura (FEMPA) e nun 30% pola Comunidade Autónoma.
3. Beneficiarios e axudas concedidas:
EXTRACTO da Resolución do 6 de agosto de 2025 pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (programa Infraestruturas Estratéxicas Abertas), promovidas por grandes empresas galegas, e se procede á súa convocatoria para o ano 2025 en réxime de concorrencia competitiva (código de procedemento IG408D).
Instituto Galego de Promoción Económica — III. Outras disposicións — 22/08/2025

BDNS (Identif.): 852237.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/852237
Primeiro.
Persoas beneficiarias
Poderán ser beneficiarias destas axudas as sociedades mercantís con centro de actividade en Galicia, coa forma xurídica de sociedade limitada ou sociedade anónima que excedan a definición de peme, segundo a definición establecida pola Comisión Europea no anexo I do Regulamento (UE) nº 651/2014.
Ademais, deberán cumprir os seguintes requisitos:
a) Que proxecten levar a cabo un investimento nunha infraestrutura subvencionable en territorio galego.
b) Que acheguen para o proxecto de infraestrutura unha contribución financeira exenta de calquera tipo de apoio público de polo menos un 40 % dos investimentos subvencionables, sexa mediante recursos propios ou mediante financiamento externo.
c) Que teñan sede social ou algún centro de actividade en Galicia.
Segundo.
Obxecto
As axudas concédense en réxime de concorrencia competitiva e teñen por obxecto subvencionar os proxectos de creación de infraestruturas en Galicia que contribúan a nivel local a mellorar o contorno das empresas e os consumidores e a modernizar e desenvolver a base industrial, cumprindo os requisitos establecidos no artigo 1, punto 1 das bases reguladoras.
Terceiro.
Bases reguladoras
Resolución pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (programa Infraestruturas Estratéxicas Abertas), promovidas por grandes empresas galegas, e se procede á súa convocatoria para o ano 2025 en réxime de concorrencia competitiva (código de procedemento IG408D).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7701 e polos seguintes importes e distribución plurianual: 1.000.000 € no ano 2025; 2.000.000 € no ano 2026 e 2.000.000 € no ano 2027.
Quinto.
Prazo de presentación de solicitudes
O prazo de presentación de solicitudes de axuda comezará a contar o sexto día hábil posterior ao da publicación da resolución no
Diario Oficial de Galicia
e será dun mes contado desde as 9.00 horas do día de inicio do prazo e ata as 14.00 horas do día en que se cumpra o devandito prazo dun mes.
Santiago de Compostela, 6 de agosto de 2025
RESOLUCIÓN do 1 de agosto de 2025 pola que se publican o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2025.
Consellería de Facenda e Administración Pública — III. Outras disposicións — 22/08/2025

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2025, que figuran como anexo a esta resolución.
Santiago de Compostela, 1 de agosto de 2025
ORDE do 12 de agosto de 2025 pola que se modifica a autorización, por cambio da súa denominación específica, do centro privado plurilingüe Santa Juana de Lestonnac, de Ferrol (A Coruña).
Consellería de Educación, Ciencia, Universidades e Formación Profesional — III. Outras disposicións — 22/08/2025

A representación da titularidade do centro privado (CPR) plurilingüe Santa Juana de Lestonnac, de Ferrol, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización por cambio da denominación específica do centro privado plurilingüe Santa Juana de Lestonnac como se sinala a seguir:
Artigo 2. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de agosto de 2025
ORDE do 12 de agosto de 2025 pola que se modifica a autorización, por cambio da súa denominación específica, do centro privado plurilingüe Compañía de María, de Ferrol (A Coruña).
Consellería de Educación, Ciencia, Universidades e Formación Profesional — III. Outras disposicións — 22/08/2025

A representación da titularidade do centro privado (CPR) Plurilingüe Compañía de María, de Ferrol, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización por cambio da denominación específica do centro privado plurilingüe Compañía de María como se sinala a seguir:
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de agosto de 2025
EXTRACTO da Orde do 8 de agosto de 2025 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2025 (código de procedemento TR352B).
Consellería de Emprego, Comercio e Emigración — III. Outras disposicións — 25/08/2025

BDNS (Identif.): 852491.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/852491
Primeiro.
Entidades beneficiarias
Entidades sen ánimo de lucro que establezan accións específicas de conformidade cos seus estatutos para a inserción das persoas con discapacidade e/ou en risco de exclusión social, e que estean a desenvolver actividades de promoción e implantación de políticas activas de emprego, relacionadas fundamentalmente coa promoción do emprego, o autoemprego e o desenvolvemento local.
Segundo.
Obxecto
Financiamento de accións de fomento de emprego en colaboración con entidades sen ánimo de lucro prestadoras de servizos sociais, a través da concesión de axudas e subvencións para a contratación nesta convocatoria do ano 2025 ou prórroga da contratación concedida na convocatoria do ano 2024 de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro.
Bases reguladoras
Orde do 8 de agosto de 2025 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para contratar axentes de emprego e unidades de apoio, e se procede á súa convocatoria para o ano 2025 (código de procedemento TR352B).
Cuarto.
Importe
Para a concesión destas axudas destínase 1.200.000,00 euros.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia.
Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non houber día equivalente, entenderase que o prazo finaliza o último día do mes.
Santiago de Compostela, 8 de agosto de 2025
EXTRACTO da Orde do 11 de agosto de 2025 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2025 (código de procedemento CT104B).
Consellería de Cultura, Lingua e Xuventude — III. Outras disposicións — 25/08/2025

BDNS (Identif.): 851336.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/851336
Primeiro. Persoas beneficiarias
Empresarios (persoas físicas ou xurídicas) e as persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito da presente orde, desenvoltas en bens inmobles de titularidade privada, sempre que non se atopen en ningún dos supostos dos números 2 e 3 do artigo 10 da Lei de subvencións de Galicia, e que cumpran os seguintes requisitos:
a) Que as actuacións arqueolóxicas estean autorizadas desde o ano 2021 en diante, estean finalizadas na data de publicación da presente orde, e os xustificantes dos custos pagados pola execución estean facturados e pagados entre o 1 de outubro do 2024 e o día 30 de setembro de 2025.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo. Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Lingua e Xuventude ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro. Bases reguladoras
Orde do 11 de agosto de 2025 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas, e se procede á súa convocatoria para o ano 2025 (código de procedemento CT104B).
Cuarto. Importe
Para a concesión das subvencións convocadas destinarase un crédito total de 50.000,00 euros coa seguinte distribución por aplicacións orzamentarias:
13.04.433A.770.0: 25.000,00 €.
13.04.433A.781.2: 25.000,00 €.
Quinto. Prazo de presentación de solicitudes
O prazo de presentación de solicitudes será desde o día 29 de agosto de 2025 ata o día 30 de setembro de 2025, ambos incluídos.
Santiago de Compostela, 11 de agosto de 2025
RESOLUCIÓN do 13 de agosto de 2025 pola que se dá publicidade da revogación da Resolución do 20 de abril de 2023 pola que se encomendaba á Axencia Galega de Infraestruturas a preparación, selección de contratista e adxudicación dos contratos relativos ás obras de ampliación do Hospital Público da Mariña, e á Sociedade Pública de Investimentos de Galicia, S.A. a xestión de diversas actuacións de carácter técnico en relación coas ditas obras.
Consellería de Sanidade — III. Outras disposicións — 25/08/2025

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte resolución de revogación de encomenda coas seguintes características:
I. Pola Resolución do 20 de abril de 2023, do conselleiro de Sanidade e presidente do Servizo Galego de Saúde, encomendouse á Axencia Galega de Infraestruturas a preparación, selección de contratista e adxudicación dos contratos relativos ás obras de ampliación do Hospital Público da Mariña, e á Sociedade Pública de Investimentos de Galicia, S.A. a xestión de diversas actuacións de carácter técnico en relación coas ditas obras.
II. Mediante un escrito do 6 de xuño de 2025, a Axencia Galega de Infraestruturas solicita a desistencia da dita encomenda, con base na carga de traballo sobrevida na Axencia e na Sociedade Pública de Investimentos, así como nas circunstancias actuais que fan posible que a Consellería de Sanidade xestione os contratos e actuacións de carácter técnico, necesarios para acometer as obras de ampliación do Hospital Público da Mariña.
III. Por estas circunstancias sobrevidas, considérase a necesidade de que, en aplicación dos principios de eficiencia e optimización dos medios das administracións públicas, a xestión das actuacións encomendadas á Axencia Galega de Infraestruturas e á Sociedade Pública de Investimentos de Galicia, S.A. sexa asumida directamente polo Servizo Galego de Saúde.
Á vista destas circunstancias, a Resolución do 11 de agosto de 2025, do conselleiro de Sanidade e presidente do Servizo Galego de Saúde, revoga e deixa sen efecto a Resolución do 20 de abril de 2023 pola que se encomendaba á Axencia Galega de Infraestruturas a preparación, selección de contratista e adxudicación dos contratos relativos ás obras de ampliación do Hospital Público da Mariña, e á Sociedade Pública de Investimentos de Galicia, S.A. a xestión de diversas actuacións de carácter técnico en relación coas ditas obras
Santiago de Compostela, 13 de agosto de 2025
RESOLUCIÓN do 20 de agosto de 2025 pola que se fan públicas as subvencións concedidas ao abeiro da Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para reducir as infiltracións nas redes de saneamento municipais en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU300D).
Augas de Galicia — III. Outras disposicións — 28/08/2025

O 11 de abril de 2025 publicouse no
Diario Oficial de Galicia
a Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para reducir as infiltracións nas redes de saneamento municipais en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU300D), en adiante resolución de convocatoria.
O 23 de xullo de 2025 e o 7 de agosto de 2025 a Dirección de Augas de Galicia, por delegación da Presidencia de Augas de Galicia, ditou a resolución de concesión das subvencións das solicitudes para as cales había crédito suficiente.
Segundo o recollido na resolución de convocatoria, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións reguladas ao abeiro desta resolución fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da resolución de convocatoria,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 20 de agosto de 2025
RESOLUCIÓN do 19 de agosto de 2025, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 9 de abril de 2025 pola que se establecen as bases reguladoras xerais e se convocan para o ano 2025, en réxime de concorrencia competitiva, axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), que contribúan a reforzar a xestión dos recursos da pesca costeira artesanal para garantir unha actividade económica, social e ambientalmente sustentable (código de procedemento PE209P).
Consellería do Mar — III. Outras disposicións — 28/08/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario ao que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 9 de abril de 2025 pola que se establecen as bases reguladoras xerais e se convocan para o ano 2025, en réxime de concorrencia competitiva, axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), que contribúan a reforzar a xestión dos recursos da pesca costeira artesanal para garantir unha actividade económica, social e ambientalmente sustentable (código de procedemento PE209P).
Santiago de Compostela, 19 de agosto de 2025
1. Finalidade: axudas a proxectos colectivos financiados polo Fondo Europeo Marítimo, de Pesca e de Acuicultura (FEMPA), para reforzar a xestión dos recursos da pesca costeira artesanal para garantir unha actividade económica, social e ambientalmente sustentable.
2. Financiamento: aplicación orzamentaria 16.03.723A.770.1 e 16.03.723A.781.0, proxecto contable 2023 00180, cofinanciada nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma de Galicia.
3. Beneficiarios e axudas concedidas:
RESOLUCIÓN do 20 de agosto de 2025 pola que se fan públicas as subvencións concedidas ao abeiro da Resolución do 11 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías das redes de saneamento para a detección de infiltracións, e se convocan para o ano 2025 (código de procedemento AU301D).
Augas de Galicia — III. Outras disposicións — 28/08/2025

O 24 de febreiro de 2025 publicouse no
Diario Oficial de Galicia
a Resolución do 11 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías das redes de saneamento para a detección de infiltracións, e se convocan para o ano 2025 (código de procedemento AU301D).
O 30 de abril de 2025 a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
O 7 de xullo de 2025 publicouse no
Diario Oficial de Galicia
a Resolución do 27 de xuño de 2025 pola que se amplía o crédito da citada Resolución do 11 de febreiro de 2025.
O 11 de xullo de 2025 a Dirección de Augas de Galicia, por delegación da Presidencia de Augas de Galicia, ditou as resolucións de concesións de axudas aos beneficiarios que estaban na lista de espera por exceder o límite de crédito previsto na resolución de convocatoria antes da ampliación de crédito.
Segundo o recollido na Resolución do 11 de febreiro de 2025, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da Resolución do 11 de febreiro de 2025,
Facer pública no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 20 de agosto de 2025
RESOLUCIÓN do 20 de agosto de 2025 pola que se fan públicas as subvencións concedidas ao abeiro da Resolución do 11 de febreiro de 2025 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2025 (código de procedemento AU232A).
Augas de Galicia — III. Outras disposicións — 28/08/2025

O 24 de febreiro de 2025 publicouse no
Diario Oficial de Galicia
a Resolución do 11 de febreiro de 2025 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2025 (código de procedemento AU232A).
O 17 de xullo de 2025 a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
Segundo o recollido na Resolución do 11 de febreiro de 2025 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios.
De conformidade co previsto no artigo 13 da Resolución do 11 de febreiro de 2025, xa citada,
Facer pública no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 20 de agosto de 2025